’n Melkskommel van rooiwyn? Hoekom dan nie! | PlaneetWyn
’n Melkskommel van rooiwyn? Hoekom dan nie!
Don, 14/04/2016 - 14:27 — Anoniem
’n Nagereg wat ook sommer dien as ’n drankie is nie net iets heel anders nie, maar dit kan ook baie maklik voorberei word! Vir jou volgende kuier met familie en vriende maak hierdie moeitelose dog ongelooflik weelderige melkskommel vir die grootmense. Dit word gemaak van Two Oceans-wyn.
Hierdie nagereg is geïnspireer deur die oorvloed kersie- en rooibessiegeure van die 2015- Two Oceans Cabernet Sauvignon Merlot-versnit om ’n dekadente Black Forest-bederf te skep. Probeer gerus hierdie bitter maklike resep wat uit net ’n paar bestanddele bestaan en in ’n japtrap gedoen kan word.
Two Oceans Black Forest-melkskommel
Gemaak met Two Oceans Cabernet Sauvignon Merlot
80ml bevrore kersies of bessies
60ml gesnipperde sjokolade of donker sjokolade
125ml slagroom (whipped cream)
Vars kersies of bessies
Plaas al die melkskommelbestanddele in ’n menger en meng deeglik tot ’n donker en heerlike melkskommeldigtheid bereik is. Gooi in glase en plaas slagroom en kersies (of bessies) bo-op. Sit ’n strooitjie in geniet!